Avis juridique important

|

32000L0027

Neuvoston direktiivi 2000/27/EY, annettu 2 päivänä toukokuuta 2000, yhteisön vähimmäistoimenpiteistä tiettyjen kalatautien torjumiseksi annetun neuvoston direktiivin 93/53/ETY muuttamisesta

Virallinen lehti nro L 114 , 13/05/2000 s. 0028 - 0029

Neuvoston direktiivi 2000/27/EY,annettu 2 päivänä toukokuuta 2000,yhteisön vähimmäistoimenpiteistä tiettyjen kalatautien torjumiseksi annetun neuvoston direktiivin 93/53/ETY muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo seuraavaa:(1) Neuvoston direktiivissä 93/53/ETY(4) säädetään, että lohen tarttuvan anemian tautipesäkkeiden poistamiseksi on kaikki tartunnan saastuttamalla viljelylaitoksella olevat kalat viipymättä poistettava.(2) Tätä tautia on esiintynyt vuoden 1998 toukokuussa Skotlannissa, ja useat tilat ovat tai niiden epäillään olevan tartunnan saastuttamia.(3) Saadun kokemuksen perusteella kalat on mahdollista poistaa porrastetusti vaikuttamatta haitallisesti taudin hävittämispyrkimyksiin.(4) Rokotusta koskevien säännösten täytäntöönpano tietyin edellytyksin voi tarjota uuden keinon lohen tarttuvan anemian torjumiseksi ja sen pysäyttämiseksi taudin puhkeamisen jälkeen. Tällä hetkellä yhteisön lainsäädännössä ei kuitenkaan säädetä tällaisesta mahdollisuudesta.(5) On toivottavaa selvittää perinpohjaisesti lohen tarttuvan anemian lähde, sen mahdollinen leviäminen sekä viljellyn ja luonnonvaraisen lohen välinen vaikutus.(6) Yhteisön korvauksen suorittamisesta lohenviljelijöille, jotka direktiivin 93/53/ETY nojalla ovat joutuneet sulkemaan kokonaan lohenviljelylaitoksensa, ei ole säädöstä.(7) Direktiivin 93/53/EY täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(5) mukaisesti.(8) Tämänhetkisen tieteellisen ja teknisen tiedon perusteella direktiivi 93/53/ETY olisi siten muutettava.(9) Ottaen huomioon asian kiireellisyys on välttämätöntä myöntää poikkeus Amsterdamin sopimuksen liitteenä olevan kansallisten kansanedustuslaitosten asemaa Euroopan unionissa koskevan pöytäkirjan I osan 3 kohdassa mainittuun kuuden viikon määräaikaan,ON ANTANUT TÄMÄN DIREKTIIVIN:1 artiklaMuutetaan direktiivi 93/53/ETY seuraavasti:1) Korvataan 6 artiklan a alakohdan ensimmäinen luetelmakohta seuraavasti:"- kaikki kalat on poistettava virallisen laitoksen laatiman ja komission 19 artiklan 2 kohdassa säädettyä menettelyä noudattaen hyväksymän suunnitelman mukaisesti,".2) Korvataan 14 artiklan 1 kohta seuraavasti:"1. Rokottaminen II luettelon tauteja vastaan on kielletty hyväksytyillä vyöhykkeillä tai hyväksymättömillä vyöhykkeillä sijaitsevissa hyväksytyissä viljelylaitoksissa sekä vyöhykkeillä tai viljelylaitoksissa, jotka ovat jo aloittaneet direktiivissä 91/67/ETY säädetyt hyväksyntämenettelyt, samoin kuin rokottaminen I luettelon tauteja vastaan.Rokottamiseen voidaan kuitenkin I luettelon tautien esiintyessä myöntää poikkeuslupa edellyttäen, että rokotusmenettelyt on määritelty 15 artiklassa tarkoitetuissa varautumissuunnitelmissa, sekä ottaen huomioon liitteessä E vahvistetut perusteet.".3) Lisätään artikla seuraavasti:" 18 a artiklaTämän direktiivin täytäntöön panemiseksi toteutettavista, jäljempänä mainituissa artikloissa tarkoitettuja aloja koskevista toimenpiteistä päätetään 19 artiklan 2 kohdassa tarkoitettua sääntelymenettelyä noudattaen:- 5 artiklan 2 kohta,- 6 artikla,- 10 artiklan 1 ja 2 kohta,- 12 artikla,- 15 artikla,- 16 artikla,- 18 artiklan toinen kohta.".4) Korvataan 19 artikla seuraavasti:" 19 artikla1. Komissiota avustaa päätöksessä 68/361/ETY(6) perustettu pysyvä eläinlääkintäkomitea, jäljempänä 'komitea'.2. Jos tähän artiklaan viitataan, sovelletaan päätöksen 1999/468/EY 5 ja 7 artiklaa.Päätöksen 1999/468/EY 5 artiklan 6 kohdassa tarkoitettu määräaika vahvistetaan kolmeksi kuukaudeksi.3. Komitea vahvistaa työjärjestyksensä."5) Lisätään liite E, joka on tämän direktiivin liitteenä.2 artiklaJäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 2000. Niiden on ilmoitettava tästä komissiolle viipymättä.Niiden on sovellettava näitä säännöksiä viimeistään 1 päivästä tammikuuta 2001.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset komissiolle. Komissio antaa ne tiedoksi muille jäsenvaltioille.3 artiklaTämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä.4 artiklaTämä direktiivi on osoitettu kaikille jäsenvaltioille.Tehty Brysselissä 2 päivänä toukokuuta 2000.Neuvoston puolestaJ. CoelhoPuheenjohtaja(1) EYVL C 342, 30.11.1999, s. 42.(2) Lausunto annettu 2. maaliskuuta 2000 (ei vielä julkaistu virallisessa lehdessä).(3) EYVL C 51, 23.2.2000, s. 30.(4) EYVL L 175, 19.7.1993, s. 23, direktiivi sellaisena kuin se on muutettuna vuoden 1994 liittymisasiakirjalla.(5) EYVL L 184, 17.7.1999, s. 23.(6) EYVL L 255, 18.10.1968, s. 23.LIITE"LIITE EROKOTUSOHJELMIEN PERUSTEETRokotusohjelmissa on oltava ainakin seuraavat tiedot:1) Tautitilanne, joka oikeuttaa rokotuspyynnön tekemiseen.2) Mitkä ovat ne rannikko- ja manneralueet, tilat ja viljelylaitokset, joissa rokotuksia voidaan antaa. Missään tapauksessa nämä vyöhykkeet eivät saa ulottua saastunutta aluetta ja tarvittaessa saastuneen alueen ympärille perustetun puskurivyöhykkeen rajoja kauemmas.3) Yksityiskohtaiset tiedot käytettävästä rokotteesta, mukaan lukien yksi tai useampi rokotetyyppi, jota voidaan käyttää.4) Tarkat käyttöedellytykset, rokotustiheys ja rokotteen käyttörajoitukset, (mitkä kalat, mitkä häkit jne.).5) Perusteet, joiden mukaisesti rokotteen käyttö lopetetaan.6) Annetaan määräykset rokotuskirjanpidosta (antamisaika, rokotuspaikat ja kalanviljelytilat, joilla rokotuksia on annettu, puskurivyöhykkeen perustaminen jne.).7) Pannaan täytäntöön säännökset kalojen liikkumisen rajoittamiseksi rokotusalueella ja sen varmistamiseksi, että kalat voidaan viedä rokotusalueelta ainoastaan silloin, kun ne on tarkoitus teurastaa ihmisravinnoksi tai tarvittaessa hävittää.8) Kaikki muut määräykset, joita rokottaminen edellyttää."


Avis juridique important

|

31973L0148

Neuvoston direktiivi 73/148/ETY, annettu 21 päivänä toukokuuta 1973, sijoittautumiseen ja palvelujen tarjoamiseen liittyvää jäsenvaltioiden kansalaisten liikkumista ja oleskelua yhteisön alueella koskevien rajoitusten poistamisesta

Virallinen lehti nro L 172 , 28/06/1973 s. 0014 - 0016 Suomenk. erityispainos Alue 6 Nide 1 s. 0135  Kreikank. erityispainos: Luku 06 Nide 1 s. 0144  Ruotsink. erityispainos Alue 6 Nide 1 s. 0135  Espanjank. erityispainos: Luku 06 Nide 1 s. 0132  Portugalink. erityispainos: Luku 06 Nide 1 s. 0132

NEUVOSTON DIREKTIIVI,annettu 21 päivänä toukokuuta 1973,sijoittautumiseen ja palvelujen tarjoamiseen liittyvää jäsenvaltioiden kansalaisten liikkumista ja oleskelua yhteisön alueella koskevien rajoitusten poistamisesta (73/148/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 54 artiklan 2 kohdan ja 63 artiklan 2 kohdan,ottaa huomioon sijoittautumisvapauden ja palvelujen tarjoamisen vapauden rajoitusten poistamiseksi annetut yleiset toimintaohjelmat (1) ja erityisesti niiden II osaston,ottaa huomioon komission ehdotuksen,ottaa huomioon Euroopan parlamentin lausunnon (2),ottaa huomioon talous- ja sosiaalikomitean lausunnon (3),sekä katsoo, ettäperustamissopimuksessa sekä sijoittautumisvapauden ja palvelujen tarjoamisen vapauden rajoitusten poistamiseksi annetuissa yleisissä toimintaohjelmissa tarkoitettu henkilöiden vapaa liikkuvuus edellyttää, että liikkumista ja oleskelua yhteisössä koskevat rajoitukset poistetaan jäsenvaltioiden kansalaisilta, jotka haluavat sijoittautua toisen jäsenvaltion alueelle tai tarjota palveluja toisen jäsenvaltion alueella,sijoittautumisvapaus voidaan täysin saavuttaa vain, jos sitä haluaville henkilöille myönnetään pysyvä oleskeluoikeus; palvelujen tarjoamisen vapaus edellyttää, että näitä palveluja tarjoavilla ja niitä vastaanottavilla henkilöillä on oleskeluoikeus ajaksi, jona palveluja tarjotaan,sijoittautumiseen ja palvelujen tarjoamiseen liittyvää jäsenvaltioiden kansalaisten liikkumista ja oleskelua koskevien rajoitusten poistamisesta 25 päivänä helmikuuta 1964 annetulla neuvoston direktiivillä (4) on annettu tätä asiaa koskevat itsenäisiin ammatinharjoittajiin sovellettavat säännökset,jäsenvaltioiden työntekijöiden ja heidän perheidensä liikkumista ja oleskelua yhteisön alueella koskevien rajoitusten poistamisesta 15 päivänä lokakuuta 1968 annetulla neuvoston direktiivillä (5), joka on korvannut 25 päivänä maaliskuuta 1964 (6) annetun samannimisen direktiivin, on sen jälkeen muutettu palkatussa työssä olevia henkilöitä koskevia säännöksiä,itsenäisen ammatin harjoittajien ja heidän perheidensä liikkumista ja oleskelua yhteisössä koskevia säännöksiä olisi samoin parannettava, jaulkomaalaisten liikkumista ja oleskelua koskevien yleiseen järjestykseen ja turvallisuuteen sekä kansanterveyteen perustuvien erityistoimenpiteiden yhteensovittamisesta on jo annettu neuvoston direktiivi 25 päivänä helmikuuta 1964 (7),ON ANTANUT TÄMÄN DIREKTIIVIN:1 artikla 1. Jäsenvaltioiden on poistettava tämän direktiivin mukaisesti liikkumista ja oleskelua koskevat rajoitukset:a) jäsenvaltioiden kansalaisilta, jotka ovat sijoittautuneet tai haluavat sijoittautua toiseen jäsenvaltioon toimiakseen itsenäisinä ammatinharjoittajina tai jotka haluavat tarjota palveluja toisessa jäsenvaltiossab) jäsenvaltioiden kansalaisilta, jotka haluavat mennä toiseen jäsenvaltioon vastaanottaakseen palvelujac) tällaisten kansalaisten puolisoilta ja alle 21-vuotiailta lapsilta heidän kansalaisuudestaan riippumattad) tällaisten kansalaisten tai heidän puolisoidensa suoraan ylenevässä tai alenevassa polvessa olevilta ja heidän huollettavinaan olevilta sukulaisilta heidän kansalaisuudestaan riippumatta.2. Jäsenvaltioiden on helpotettava edellä 1 kohdan a tai b alakohdassa tarkoitetun kansalaisen tai hänen puolisonsa muun perheenjäsenen maahanpääsyä, jos perheenjäsen on mainitun kansalaisen tai tämän puolison huollettavana tai jos hän siinä maassa, josta hän on peräisin, asui samassa taloudessa heidän kanssaan.2 artikla 1. Jäsenvaltioiden on myönnettävä 1 artiklassa tarkoitetuille henkilöille oikeus lähteä alueeltaan. Tätä oikeutta käytetään yksinkertaisesti esittämällä voimassa oleva henkilötodistus tai passi. Perheenjäsenillä on oltava sama oikeus kuin jäsenvaltion kansalaisella, jonka huollettavina he ovat.2. Jäsenvaltioiden on myönnettävä tai uudistettava lainsäädäntönsä mukaisesti kansalaisilleen henkilötodistus tai passi, jossa erityisesti mainitaan haltijan kansalaisuus.3. Passin on oltava voimassa ainakin kaikissa jäsenvaltioissa sekä niissä maissa, joiden kautta sen haltijan on kuljettava matkustaessaan toiseen jäsenvaltioon. Jos passi on ainoa asiakirja, jonka avulla henkilö saa laillisesti poistua maasta, passin voimassaoloajan on oltava vähintään viisi vuotta.4. Jäsenvaltiot eivät saa vaatia 1 artiklassa tarkoitetuilta henkilöiltä maastapoistumisviisumia tai asettaa vastaavaa vaatimusta.3 artikla 1. Jäsenvaltioiden on sallittava 1 artiklassa tarkoitettujen henkilöiden maahan pääsy vain voimassa oleva henkilötodistus tai passi esittämällä.2. Maahantuloviisumia tai vastaavaa asiakirjaa ei vaadita, lukuun ottamatta niitä perheenjäseniä, jotka eivät ole jonkin jäsenvaltion kansalaisia. Jäsenvaltioiden on kaikin tavoin helpotettava näille henkilöille välttämättömien viisumien saantia.4 artikla 1. Kunkin jäsenvaltion on myönnettävä pysyvä oleskeluoikeus niille toisen jäsenvaltion kansalaisille, jotka haluavat sijoittautua jäsenvaltion alueelle toimiakseen siellä itsenäisen ammatin harjoittajina, kun tätä toimintaa koskevat rajoitukset on perustamissopimuksen mukaisesti poistettu.Todisteeksi oleskeluoikeudesta on annettava asiakirja nimeltä "Euroopan yhteisöjen jäsenvaltion kansalaisen oleskelulupa". Asiakirjan on oltava voimassa vähintään viisi vuotta myöntämispäivästä ja sen on oltava uudistettavissa automaattisesti.Kuutta perättäistä kuukautta lyhyemmät muualla asumisen jaksot sekä asevelvollisuuden suorittamisesta johtuva poissaolo eivät saa vaikuttaa oleskeluluvan voimassaoloon.Voimassa olevaa oleskelulupaa ei saa peruuttaa 1 artiklan 1 kohdan a alakohdassa tarkoitetulta henkilöltä pelkästään siitä syystä, että hän sairaudesta tai tapaturmasta johtuvan tilapäisen työkyvyttömyyden vuoksi ei enää ole työssä.Kaikille niille jäsenvaltioiden kansalaisille, joita ei tarkoiteta ensimmäisessä alakohdassa, mutta joilla on toisen jäsenvaltion lainsäädännön mukainen toimilupa toimia tuon jäsenvaltion alueella, tulee myöntää määräaikainen oleskelulupa vähintään yhtä pitkäksi ajaksi kuin toimilupa kyseiseen toimintaan on myönnetty.Kuitenkin kaikki sellaiset ensimmäisessä alakohdassa tarkoitetut kansalaiset, joihin sovelletaan edellisen alakohdan säännöksiä työn vaihtumisen vuoksi, säilyttävät oleskelulupansa sen viimeiseen voimassaolopäivään saakka.2. Palveluja tarjoavien ja niitä vastaanottavien henkilöiden oleskeluoikeuden on oltava yhtä pitkä kuin aika, jona palveluja tarjotaan.Jos tämä aika on kolmea kuukautta pidempi, on sen jäsenvaltion, jonka alueella palveluja tarjotaan, annettava oleskeluoikeuden todisteeksi määräaikainen oleskelulupa.Jos tämä aika on enintään kolme kuukautta, henkilötodistus tai passi, jonka avulla henkilö on tullut maahan, on riittävä oleskelua varten. Jäsenvaltio voi kuitenkin vaatia henkilöä tekemään ilmoituksen maahantulostaan.3. Perheenjäsenelle, joka ei ole minkään jäsenvaltion kansalainen, on annettava oleskeluun oikeuttava asiakirja, jonka on oltava yhtäläisesti voimassa kuin häntä huoltavalle kansalaiselle annettu asiakirja.5 artikla Oleskeluoikeuden on oltava voimassa kyseisen jäsenvaltion koko alueella.6 artikla Jäsenvaltio saa vaatia oleskeluluvan tai määräaikaisen oleskeluluvan hakijalta ainoastaan seuraavat asiakirjat:a) henkilötodistus tai passi, jolla tämä tuli jäsenvaltion alueelle,b) todistus siitä, että hän kuuluu johonkin 1 ja 4 artiklassa tarkoitettuun henkilöryhmään.7 artikla 1. Jäsenvaltioiden kansalaisille oleskelua varten annettavat asiakirjat annetaan ja uudistetaan maksutta tai hintaan, joka ei ylitä kansalaisille myönnettävistä henkilötodistuksista perittäviä maksuja ja veroja. Näitä säännöksiä sovelletaan myös tällaisten oleskeluasiakirjojen antamiseksi tai uudistamiseksi vaadittaviin asiakirjoihin ja todistuksiin.2. Edellä 3 artiklan 2 kohdassa tarkoitetut viisumit ovat maksuttomia.3. Jäsenvaltioiden on toteutettava tarvittavat toimenpiteet yksinkertaistaakseen kaikin mahdollisin tavoin 1 kohdassa tarkoitettujen asiakirjojen saantia koskevia muodollisuuksia ja menettelyjä.8 artikla Jäsenvaltiot eivät saa poiketa tämän direktiivin säännöksistä muutoin kuin yleisen järjestyksen ja turvallisuuden sekä kansanterveyden perusteella.9 artikla 1. Jäsenvaltioiden on toteutettava tämän direktiivin noudattamisen edellyttämät toimenpiteet kuuden kuukauden kuluessa sen tiedoksi antamisesta ja ilmoitettava tästä komissiolle viipymättä.2. Niiden on annettava komissiolle tiedoksi lakeihin, asetuksiin tai hallinnollisiin määräyksiin tehdyt muutokset, joilla on sijoittautumisen ja palvelujen tarjoamisen osalta pyritty yksinkertaistamaan 1 artiklassa tarkoitettujen henkilöiden liikkumista ja oleskelua varten edelleen vaadittavien asiakirjojen myöntämiseen liittyviä muodollisuuksia ja menettelyjä.10 artikla 1. Sijoittautumiseen ja palvelujen tarjoamiseen liittyvää jäsenvaltioiden kansalaisten liikkumista ja oleskelua yhteisön alueella koskevien rajoitusten poistamisesta 25 päivänä helmikuuta 1964 annettua neuvoston direktiiviä sovelletaan kunnes jäsenvaltiot ovat panneet täytäntöön tämän direktiivin.2. Edellä 1 kohdassa mainitun direktiivin mukaisesti myönnetyt oleskeluluvat ovat voimassa siihen päivään saakka, jona niiden voimassaolo seuraavaksi päättyy.11 artikla Tämä direktiivi on osoitettu kaikille jäsenvaltioille.Tehty Brysselissä 21 päivänä toukokuuta 1973.Neuvoston puolestaPuheenjohtajaE. GLINNE(1) EYVL N:o 2, 15.1.1962, s. 32/62 ja 36/62(2) EYVL N:o C 19, 28.2.1972, s. 5(3) EYVL N:o C 67, 24.6.1972, s. 7(4) EYVL N:o 56, 4.4.1964, s. 845/64(5) EYVL N:o L 257, 19.10.1968, s. 13(6) EYVL N:o 62, 17.4.1964, s. 981/64(7) EYVL N:o 56, 4.4.1964, s. 850/64